X-79

X-79 er en dansk kjølbåt i glassfiber. Den ble konstruert av Niels Jeppesen i 1979.

Opprinnelse 

Niels Jeppesen designet et 7,8 meter skrog som senere ble forlenget 10 centimeter, slik at lengen på skroget tilsvarte året den første båten ble bygget.

X-79 ble lansert 9. mai 1979 som halvfabrikat, for å gjøre kjøpet noe rimeligere for kunden. Jeppesen solgte umiddelbart fem båter, alle til unge seilere.

Niels og Lars Jeppesen vant i 1979 regattaen Sjælland Rundt med denne nye båttypen. Prototypen de seilte ble etter målgang solgt til en kunde som kom i mål seks timer senere. Senere samme år vant Niels og Lars Jeppesen regattaen Tjörn Rundt i Sverige.

Produksjon 
I perioden 1979–1994 ble det bygget totalt 468 båter av typen X-79. Båter for eksportmarkedet ble produsert på lisens hos Delta Marine i Sverige.

Referanser 

Kjølbåtmodeller